কামাল আহমেদ (গায়ক)

কামাল আহমেদ (জন্মঃ ৯ সেপ্টেম্বর ১৯৬৫) বাংলাদেশী রবীন্দ্রসঙ্গীত শিল্পী। তিনি বাংলাদেশ বেতার এর উপ-মহাপরিচালক (অনুষ্ঠান) ছিলেন।
আহমেদ ১৯৬৫ সালের ৯ সেপ্টেম্বর পাবনায় কিয়াম উদ্দিন বিশ্বাস এবং আজিজা খাতুনের ঘরে জন্মগ্রহণ করেন। তার এক ছেলে আহমেদ রেজওয়ান প্রতীক এবং এক মেয়ে আহমেদ রেহনুমা প্রকৃতি। 
১৯৮২ সালে পাবনা এডওয়ার্ড কলেজ থেকে এইচএসসি পরীক্ষায় উত্তীর্ণ হওয়ার পর, আহমেদ ঢাকা বিশ্ববিদ্যালয়ে মৃত্তিকা বিজ্ঞান বিভাগে পড়ার সুযোগ পান। ঢাকায় পড়াশোনার সুযোগটি ছিল ছায়ানট নামে একটি সাংস্কৃতিক সংগঠনের সাথে যুক্ত হওয়ার এক গুরুত্বপূর্ণ মোড়। যা সঙ্গীত প্রতিভা, বিশেষ করে রবীন্দ্রনাথ ঠাকুর গায়কদের গড়ে তোলার জন্য নিবেদিত। সেখানে তিনি ওয়াহিদুল হক, সনজীদা খাতুন, ইখতিয়ার ওমর, সিরাজুস সালেকীন এবং অন্যান্যদের মতো প্রবীণ রবীন্দ্রসঙ্গীত শিল্পীদের সাথে ঘনিষ্ঠ হন। তিনি ওস্তাদ ফুল মোহাম্মদের কাছ থেকেও শাস্ত্রীয় সঙ্গীতের উপর শিক্ষা লাভ করেন। ঢাকা বিশ্ববিদ্যালয়ে ছাত্রজীবনে তিনি ডাকসু সাংস্কৃতিক দলের পরিচালনা পর্ষদের একজন সদস্য ছিলেন। ১৯৮০-এর দশকে তিনি কলকাতা বিশ্ববিদ্যালয় এবং ভারতের কল্যাণী বিশ্ববিদ্যালয়ে রবীন্দ্রসঙ্গীত পরিবেশনের জন্য ডাকসুর সাংস্কৃতিক দলের প্রতিনিধিত্ব করেছিলেন। তিনি হল ইউনিয়নের "সাংস্কৃতিক সম্পাদক" নির্বাচিত হন এবং ঢাকা বিশ্ববিদ্যালয়ের শহীদুল্লাহ হলের সাংস্কৃতিক সপ্তাহের চ্যাম্পিয়ন হিসেবে জয়লাভ করেন। 
আহমেদ ``বিসিএস তথ্য বেতার কর্মকর্তা কল্যাণ সমিতি এর সভাপতি ছিলেন। তিনি ``৯ম বিসিএস ফোরাম<nowiki>"</nowiki> (২০১৬-২০১৮ এবং ২০১৮-২০২০) এর মহাসচিব ছিলেন। তিনি ``রবীন্দ্রসঙ্গীত সম্মিলন পরিষদ<nowiki>"</nowiki> এর সাাবেক উপদেষ্টা (বরিশাল২০০৮), সহ-সভাপতি (খুলনা: ২০০৫-২০০৬) এবং সম্পাদক মন্ডলীর সদস্য (খুলনা: ২০০৩-২০০৪) ছিলেন । বাংলাদেশ সিভিল সার্ভিসে (বিসিএস) ক্যারিয়ার শুরু করার সময় আহমেদ প্রথম পছন্দ হিসাবে তথ্য ক্যাডার বেছে নিয়েছিলেন, যদিও তিনি প্রশাসনিক ক্যাডারে যোগ দিতে পারতেন। তিনি ১৯৯১ সালে বাংলাদেশ বেতার যোগদান করেন। বাংলাদেশ বেতারে তিনি ৩০ বছর এবং বাংলাদেশ টেলিভিশনে ৩ বছর দায়িত্ব পালন করেছেন। ঢাকা বিশ্ববিদ্যালয় থেকে স্নাতকোত্তর এবং গণযোগাযোগ, গণযোগাযোগ গবেষণা, নেটওয়ার্কিং এবং ইলেকট্রনিক গণমাধ্যমের জন্য প্রোগ্রাম বিকাশের পেশাগত প্রশিক্ষণ গ্রহণের পাশাপাশি তিনি বাংলাদেশ বেতার এর উপ-মহাপরিচালক  (অনুষ্ঠান) ছিলেন। এছাড়াও, শিল্পী কামাল আহমেদ ড. মুহাম্মদ শহীদুল্লাহ হল অ্যালামনাই অ্যাসোসিয়েশনের সাহিত্য ও সাংস্কৃতিক সম্পাদক হিসেবে দায়িত্ব পালন করেন। 
কামাল আহমেদের রবীন্দ্রসঙ্গীতের উপর অনেক অ্যালবাম রয়েছে, এবং নিয়মিতভাবে বাংলাদেশ বেতার, বাংলাদেশ টেলিভিশন এবং দেশের বিভিন্ন টিভি চ্যানেলে অংশগ্রহণ করেন। কামাল আহমেদ ভারত, শ্রীলঙ্কা এবং কানাডায় রবীন্দ্রসঙ্গীত পরিবেশন করেছেন। তিনি ইন্দিরা গান্ধী সাংস্কৃতিক কেন্দ্র একক প্রোগ্রামে সঙ্গীত পরিবেশন করেছেন, জাতীয় জাদুঘরে একক প্রোগ্রাম করেছেন এবং রাজশাহী বেতার শিল্পী সংস্থার একক অনুষ্ঠান করেছেন। কামাল আহমেদ অনেক মিউজিক ভিডিও প্রকাশ করেছেন। সেগুলোর মধ্যে প্রথম দিকের কয়েকটি হচ্ছে- ভুলিতে পরিনা (আধুনিক গান), ভালোবেসে সখী (রবীন্দ্রসঙ্গীত) মেঘ রং (আধুনিক) । পেশাগত কারণে কামাল আহমেদ কানাডা , অস্ট্রেলিয়া,নিউজিল্যান্ড, সিঙ্গাপুর, জিম্বাবুয়ে, শ্রীলঙ্কা, ভারত, নেপাল, সংযুক্ত আরব আমিরাত এবং সৌদি আরব ভ্রমণ করেছেন।
এছাড়াও, কামাল আহমেদ তার সঙ্গীতজীবনের সংরক্ষণ এবং প্রদর্শনের জন্য আনুষ্ঠানিকভাবে একটি 'ডিজিটাল আর্কাইভ' তৈরি করেছেন। "কামাল আহমেদের ডিজিটাল আর্কাইভ" এ শিল্পীর জীবনী, গান, অ্যালবাম, ছবি, সংবাদ, সাক্ষাৎকার, গানের ক্রেডিট, গানের লিরিক, মিউজিক ভিডিও, পুরস্কার, অর্জন এবং ইভেন্ট সহ বিস্তৃত তথ্য সংরক্ষণ করা হয়েছে। শিল্পীর তথ্য মতে, সফটওয়্যার ডেভেলপমেন্ট কোম্পানি 'ভার্সডসফট লিমিটেড' কামাল আহমেদের ডিজিটাল আর্কাইভ তৈরির পাশাপাশি রক্ষণাবেক্ষণের জন্য প্রযুক্তিগত সহায়তা প্রদান করছে। 
কামাল আহমেদ, একজন তথ্যচিত্র নির্মাতা। তিনি 'জাতির পিতা বঙ্গবন্ধু' তথ্যচিত্রটি নির্মাণ করেছেন, যেখানে বঙ্গবন্ধু শেখ মুজিবুর রহমানের শৈশব, কৈশর সহ রাজনৈতিক জীবন উপস্থাপন করা হয়েছে। কামাল আহমেদ এই প্রকল্পের পরিকল্পনা, গবেষণা এবং পরিচালনার দায়িত্ব গ্রহণ করেন এবং এই তথ্যচিত্রটি নির্মাণের ক্ষেত্রে তিনি তার অভিজ্ঞতা কাজে লাগিয়ে ব্যাপক দক্ষতা ব্যবহার করেন। 
কামাল আহমেদ 'ধ্বনির অগ্রপথিক' নামে একটি ডকুমেন্টারি ফিল্ম তৈরি করেছেন, এটি বাংলাদেশ বেতারের হীরক জয়ন্তী উদযাপনের জন্য নির্মিত হয়েছিল। এই ডকুমেন্টারি চলচ্চিত্রটির পরিকল্পনা ও পরিচালনা সবই কামাল আহমেদ নিজে করেছেন। এই ডকুমেন্টারিটিতে ১৯৭১ সালে মুক্তিযুদ্ধের সময় দেশ ও জনগণের জন্য বাংলাদেশ বেতারের অবদানের কথা তুলে ধরা হয়েছে।